હાલના સમયમાં ચેપી રોગો તેમજ જટિલ રોગોને કારણે નીચી અને મધ્યમ આવક ધરાવતા દેશો સામે મોટા પડકારો સર્જાયા છે કારણ કે મર્યાદિત સ્રોતોને કારણે તેમની ઉપરનું ભારણ વધી રહ્યું છે. ભારતના સ્વાસ્થ્યક્ષેત્ર સામે રોગ સંબંધિત વિવિધ પડકારોનું સર્જન થયું છે. ગુજરાત સરકારના આરોગ્ય અને પરિવાર કલ્યાણ વિભાગે રાજ્યના દરેક નાગરિકના ઘર આંગણે પ્રાથમિક, દ્રિતિય અને તૃતિય સ્તરની આરોગ્ય સેવાઓ ઉપલબ્ધ કરાવવા વિશાળ મજબૂત આરોગ્ય અને તબીબી સેવાઓનું નેટવર્ક તૈયાર કર્યું છે. મંત્રીએ જણાવ્યું હતું કે, લોકોની તંદુરસ્તીથી વિકાસને બળ મળે છે અને તંદુરસ્ત નાગરિકો પ્રદેશની પ્રગતિમાં વધુ સારી રીતે હિસ્સેદાર બની શકે છે.